Document ID: /roh_data/filtered/Billingualer_Corpus_interleaved-de-rm.jsonl.gz/436

This is a text translated from German to Rumantsch Grischun.
JA zu einem bürgernahen Schulgesetz

von Regierungsrat Claudio Lardi, Vorsteher des Erziehungs-, Kultur- und Umweltschutzdepartements Graubünden

Am 26. November 2000 stimmen Bürgerinnen und Bürger über die Gesetzesvorlagen ab, welche im Rahmen des Projekts Verwesentlichung und Flexibilisierung der Rechtsetzung und Rechtsanwendung (VFRR) erarbeitet wurden. Sie haben dabei unter anderem die Gelegenheit, für unseren Kanton ein bürgernahes Gesetz für die Volksschulen des Kantons Graubünden (Schulgesetz) zu beschliessen. Ich empfehle aus Überzeugung, diese Chance wahr zu nehmen und JA zu stimmen zu dieser Vorlage. Ein Ja verdienen übrigens auch alle anderen VFRR-Vorlagen, welche der Grosse Rat nach eingehender Beratung dem Volk zur Annahme empfohlen hat.

Das geltende Schulgesetz ist durch mehrere Teilrevisionen unübersichtlich geworden, es enthält teilweise überholte und teilweise zu dichte Regelungen. Diese hin und wieder gehörte Kritik wurde ernst genommen bei der Revision des Schulgesetzes. Eine sorgfältige Analyse ergab, dass dieses Gesetz - wie andere Gesetze auch - tatsächlich Bestimmungen enthält, die in der Praxis kaum mehr zur Anwendung gelangen. Dies dürfte etwa zutreffen auf das Verbot der Vereinszugehörigkeit von Schülerinnen und Schülern. Eine solche Bestimmung ist nicht mehr zeitgemäss. Dieses Verbot und weitere Regelungen, welche überholt sind und den Entscheidungsspielraum der Schulträgerschaften und zum Teil der Erziehungsberechtigten einengen, werden aufgehoben. In anderen Fällen sollen Entscheidungsspielräume für Schulträgerschaften geschaffen oder vergrössert werden. Eine Gemeinde soll an Stelle des Kantons z.B. die Feiertagsregelung fest legen und sie soll darüber befinden können, ob sie bezogen auf maximal drei Schultage den Entscheidungs-Spielraum der Erziehungsberechtigten vergrössern will. Die örtliche Schulbehörde soll auch die Möglichkeit haben, ein begabtes Kind nach den erforderlichen Abklärungen eine Klasse überspringen zu lassen. Sie muss aber auch die Möglichkeit haben, gegenüber Schülerinnen und Schülern geeignete Disziplinarmassnahmen auszusprechen, welche im Extremfall bis zur Suspension reichen können.

Die Revision des Schulgesetzes sieht für alle Volksschulen in Graubünden eine einheitliche jährliche Schulzeit von 38 Wochen vor. Es soll also in unserem Kanton keine Kinder mehr geben, welchen bloss 35 Schulwochen pro Jahr angeboten werden. Als wertvolle und zukunftsgerichtete Neuerungen beurteile ich auch die Möglichkeit, Kinder mit besonderen Begabungen gezielt zu fördern und die Möglichkeit, Probleme zu lösen, welche sich in ausserordentlichen Situationen mit der Schulung von vorübergehend aufgenommenen Kindern ergeben können.

Nicht nur aus den kurz skizzierten Überlegungen bin ich davon überzeugt, dass die VFRR-Vorlage zum Schulgesetz ihre Zustimmung verdient. Ihr JA zum Schulgesetz ist ein JA zu einem bürgernahen Gesetz, welches die Stellung der Schulträgerschaften sowie der Bürgerinnen und Bürger stärkt. Das Gesetz ist übersichtlich geworden. Es verzichtet auf überholte und zu dichte Regelungen.

Ich empfehle Ihnen zudem, JA zu stimmen zur Teilrevision des Gesetzes über die Förderung Behinderter (Behindertengesetz), welches Grundlagen für die Integration von Kindern mit Behinderungen in das öffentliche Schulsystem schafft und für eine zukunftsgerichtete Sonderschulfinanzierung sorgt. Ein JA empfehle ich Ihnen auch zur Teilrevision des Gesetzes über die Berufsbildung im Kanton Graubünden. Diese Vorlage enthält z.B. wichtige Grundlagen zur Aufwertung der anlehre. Absolventinnen und absolventen erhalten dadurch bessere Chancen auf dem Arbeitsmarkt. Wichtig sind auch die Änderungen zur Umsetzung der Fachhochschul-Gesetzgebung des Bundes. Mit ihrem JA zu den erwähnten und allen anderen VFRR-Vorlagen sprechen Sie sich dafür aus, dass die Gesetzgebung des Kantons Graubünden zeitgemässer, verständlicher und bürgernäher wird. Die Vorlagen verdienen Ihr JA.

Gremium: Erziehungs-, Kultur- und Umweltschutzdepartement Graubünden

Quelle: dt Regierungsrat Claudio Lardi

Data: 15.11.2000

2

GEA ad ina lescha da scola manaivla al burgais

da cusseglier guvernativ Claudio Lardi, schef dal departament d'educaziun, cultura e protecziun da l'ambient dal Grischun

Ils 26 da november 2000 votan las burgaisas ed ils burgais da noss chantun davart ils projects da leschas ch'èn vegnids elavurads en il rom dal project "Essenzialisaziun e flexibilisaziun da la legislaziun e da l'applicaziun dal dretg (EFLAD)". Tranter auter avais Vus l'occasiun da concluder per noss chantun ina lescha manaivla als burgais per las scolas popularas dal chantun Grischun (lescha da scola). Jau As recumond cun persvasiun da profitar da questa schanza e da dir GEA a quest project. In GEA meritan ultra da quai er tut ils auters projects da la EFLAD; il cussegl grond, suenter ina deliberaziun intensiva, ha recumandà al pievel d'acceptar quels.

La lescha da scola vertenta è daventada nunsurvesaivla tras pliras revisiuns parzialas, ella cuntegna reglamentaziuns per part antiquadas e per part memia spessas. Tar la revisiun da la lescha da scola han ins prendì serius quell'opiniun ch'è vegnida exprimida qua e là. D'ina analisa minuziusa resulta che questa lescha - sco autras er - cuntegna effectivamain disposiziuns che na vegnan strusch pli applitgadas en la pratica. Ina da quellas è per exempel il scumond per scolaras e scolars da far part da societads. Ina tala disposiziun n'è betg pli confurma al temp. Quest scumond ed ulteriuras reglamentaziuns ch'èn antiquadas e restrenschan la libertad da decisiun dals purtaders da scola e per part er da las persunas autorisadas d'educar vegnan abrogads. En auters cas duain vegnir creadas u extendidas pussaivladads da decisiun per ils purtaders da scola. Empè dal chantun duai la vischnanca pudair fixar la reglamentaziun dals firads e duai pudair decider, sch'ella vul augmentar la libertad da decisiun da las persunas autorisadas d'educar en quai che reguarda maximalmain trais dis da scola. L'autoritad da scola dal lieu duai er avair la pussaivladad da laschar sursiglir in uffant talentà ina classa, sa chapescha suenter las examinaziuns necessarias. Ella duai dentant er avair la pussaivladad da prender mesiras disciplinaras visavi scolaras e scolars, en il cas extrem po schizunt vegnir ordinada la suspensiun.

La revisiun da la lescha da scola prevesa per tut las scolas popularas en il Grischun in temp da scola unitar da 38 emnas. I na duai dar nagins uffants pli en noss chantun che van be a scola durant 35 emnas l'onn. Sco novaziuns impurtantas ed orientadas vers il futur consideresch jau la pussaivladad da promover specificamain ils uffants cun talents particulars sco er la pussaivladad da schliar problems che pon resultar en situaziuns extraordinarias da l'instrucziun d'uffants ch'èn vegnids recepids transitoriamain.

Betg sulettamain pervia da questas ponderaziuns curtas sun jau persvadì ch'il project EFLAD davart la lescha da scola merita Vossa approvaziun. Voss GEA a la lescha da scola è in GEA ad ina lescha manaivla al burgais che rinforza la posiziun dals purtaders da scola sco er da las burgaisas e dals burgais. La lescha è daventada survesaivla. Ella desista da reglamentaziuns antiquadas e memia spessas.

Jau As recumond ultra da quai da dir GEA a la revisiun parziala da la lescha davart la promoziun dals impedids (lescha d'impedids) che creescha la basa per integrar uffants cun impediments en il sistem da la scola publica e che procura per ina finanziaziun da la scola speziala orientada vers il futur. Jau As recumond er da dir GEA a la revisiun parziala da la lescha davart la furmaziun professiunala en il chantun Grischun. Quest project cuntegna p. ex. la basa impurtanta per augmentar la valur da l'emprendissadi scursanì. Absolventas ed absolvents obtegnan qua tras meglras schanzas sin il martgà da lavur. Impurtantas èn er las midadas per realisar la legislaziun federala davart las scolas autas professiunalas. Cun Voss GEA als projects menziunads ed a tut ils auters projects da la EFLAD exprimis Vus la voluntad per ina legislaziun dal chantun Grischun pli actuala, pli chapaivla e pli manaivla al burgais. Ils projects meritan Voss GEA.

Gremi: departament d'educaziun, cultura e protecziun da l'ambient dal Grischun

Funtauna: rg cusseglier guvernativ Claudio Lardi

Data: 15.11.2000